המלצות אוגוסט 2016 | תוצרת בית
→ דברי פתיחה – גליון 30- יוני 2016
אגוז מוסקט – nutmeg – myristica fragrans ←
המלצות אוגוסט 2016
פורסם ב- 21/08/2016	מאת תוצרת בית
weMake – אתר ישראלי של שני בחורים ישראלים שרוצים להקים קהילה של מורים ומורות אשר רוצים להכניס את העשייה והיצירה לכיתה, הכל באמצעות כלים פשוטים ויומיומיים. באתר יש פעילויות מחולקות לפני נושאים ולפי גילאים. למשל איך להכין פריסקופ עם גלילי נייר, תקליטור וקרטון חלב, DNA מאוריגמי ועוד.
museloop – למרות השם האנגלי, מדובר באפליקציה ישראלית, שנועדה להנגיש את עולם המוזיאונים לילדי הטכנולוגיה. באמצעות אפליקציה ייעודית לטלפון הילדים יכולים לשחק במשחקים ולהכיר את היצירת במוזיאון. כרגע יש אפליקציה למוזיאון ישראל ולמוזיאון תל אביב.
topgeek – אם יש לכם ילד בגיל העשרה, סביר להניח שהוא נחשף לערוץ היוטיוב של הצמד הזה. נמרוד וקארין הם גיקים חובבי משחקים וטכנולוגיה המייצרים תוכן ישראלי מקורי (והפכו לסלבריטאים בעולם הילדים, עם למעלה ממאה אלף מנויים). הם סוקרים משחקים, פותחים קופסאות, נוגעים קצת בקולונוע, מדע וטכנולוגיה בכלל. הם מוציאים מוציאים כ-3 סרטונים בשבוע ויודעים איך לדבר בגובה העיניים. אצלי מאד נהנים מהערוץ.
לג'ירף צוואר ארוך – זהו הבלוג של קארין, אמא בחינוך ביתי. זהו בלוג יצירה – יצירה בניירות, יצירה לאמהות, יצירה לילדות, יצירת רעיונות. הבלוג הזה הוא הבלוג שלה כאמא לשני קטנטנים בחינוך ביתי וכיוצרת סקראפ מכורה. בבלוג אפשר לראות המון רעיונות יצירתיים ומקסימים המתאימים לילדים צעירים. מוזמנים לשאוב רעיונות, להתרשם ולפרגן.